CELEX: 52011PC0518
Language: da
Date: 2011-08-30
Title: Forslag til RÅDETS FORORDNING om en fællesskabsordning for registrering af transportører af radioaktive materialer

|
			
		
		
		52011PC0518
		
			Forslag til RÅDETS FORORDNING om en fællesskabsordning for registrering af transportører af radioaktive materialer /* KOM/2011/0518 endelig - 2011/0225 (NLE) */
			
				
		
		
			
			   	BEGRUNDELSE

1.                      
Begrundelse og mål

På europæisk plan er transportører af
radioaktivt materiale omfattet af lovgivningen i transportsektoren i traktaten
om Den Europæiske Unions funktionsmåde (TEUF) og lovgivning om
strålingsspecifikke aspekter, herunder sundhedsbeskyttelse af befolkningen og
arbejdstagerne under traktaten om oprettelse af Det Europæiske
Atomenergifællesskab (Euratom).
TEUF-lovgivningen er blevet forenklet ved
Europa-Parlamentets og Rådets direktiv 2008/68/EF af 24. september 2008 om
indlandstransport af farligt gods ved at samle alle indlandstransportformer.
Rådets direktiv 96/29/Euratom af 13. maj 1996
fastlægger grundlæggende sikkerhedsnormer til beskyttelse af befolkningens og
arbejdstagernes sundhed mod de farer, som er forbundet med ioniserende
stråling. I henhold til traktatens artikel 30 forstås der ved disse
grundlæggende normer:
a)      de maksimale doser, der kan tillades med
fornøden sikkerhed
b)      den maksimalt tilladelige bestråling og
forurening
c)      de fundamentale principper for lægekontrol
med arbejdstagerne.
Medlemsstaterne fastsætter efter artikel 33
passende bestemmelser til at sikre overensstemmelse med de grundlæggende
sikkerhedsnormer.
Af hensyn til beskyttelsen af arbejdstagernes
og befolkningens sundhed og for bedre at målrette deres arbejde har
medlemsstaternes myndigheder brug for at vide, hvilke personer, organisationer og
virksomheder der skal kontrolleres. Til det formål kræver artikel 3 og 4 i
direktivet, at medlemsstaterne skal lade en række praksiser, der indebærer en
risiko for ioniserende stråling, omfatte af en ordning med anmeldelse
(notifikation) og forudgående tilladelse, eller forbyde visse praksiser
Direktiv 96/29/Euratom gælder for alle praksiser,
som indebærer risiko for ioniserende stråling, der kommer fra en kunstig kilde
eller fra en naturlig strålekilde, herunder transport.
Da transportsektoren er den eneste
"mobile" praksis, og da der ofte er tale om grænseoverskridende
transport, kan en transportvirksomhed blive nødt til at følge disse anmeldelses-
og tilladelsesprocedurer i flere medlemsstater. Endvidere har medlemsstaterne
implementeret disse procedurer i forskellige systemer, hvorved kompleksiteten
af transportoperationer som sådan øges.
Erstatning af disse nationale anmeldelses- og tilladelsesprocedurer
med et fælles registreringssystem for transportvirksomhed kan derfor bidrage
til at forenkle proceduren, mindske den administrative byrde og fjerne
hindringer for markedsadgang, mens det opnåede høje strålingsbeskyttelsesniveau
vil blive opretholdt.
Denne forordning erstatter anmeldelses- og
tilladelsesordninger i medlemsstaterne ved at implementere Rådets direktiv
96/29/Euratom ved hjælp af én enkelt registrering. Ved forordningen oprettes
der et europæisk system til registrering af transportvirksomheder. Transportvirksomhederne
skal ansøge via en central webgrænseflade. Disse ansøgninger vil blive screenet
af den respektive nationale kompetente myndighed, der foretager registreringen,
hvis ansøgeren opfylder de grundlæggende sikkerhedsnormer. Samtidig giver
ordningen de kompetente myndigheder et bedre overblik over de transportvirksomheder,
der er aktive i deres land. Systemet skal være tilgængeligt, afprøvet og
funktionsdygtigt, når denne forordning træder i kraft.
Forordningen anvender en gradueret tilgang ved,
at transportvirksomheder, som udelukkende transporterer
"undtagelseskolli", undtages fra registreringsproceduren. På den
anden side overlader forordningen det til medlemsstaterne at pålægge
transportvirksomheder, som transporterer fissile og højradioaktive materialer,
yderligere registreringskrav.
Anden fællesskabslovgivning og internationale
regler om fysisk beskyttelse, sikkerhedsforanstaltninger og ansvar over for
tredjemand vil fortsat være gældende. Dette gælder især direktiv 2008/68/EF.

2.                      
RETSGRUNDLAG

Bestemmelserne i denne forordning vedrører de
grundlæggende normer for beskyttelse af befolkningens og arbejdstagernes
sundhed. Det valgte retsgrundlag er derfor traktaten om oprettelse af Det
Europæiske Atomenergifællesskab, særlig artikel 31 og 32.

3.                      
SUBSIDIARITET OG PROPORTIONALITET

Subsidiaritetsprincippet finder anvendelse,
for så vidt som forslaget ikke henhører under Fællesskabets enekompetence. Da
Fællesskabets lovgivningsmæssige beføjelser i henhold til afsnit II, kapitel 3,
i Euratomtraktaten er af eksklusiv karakter, er de ikke underlagt
subsidiaritetsprincippet.
Også proportionalitetsprincippet er sikret.
Ifølge den konsekvensanalyse, der blev foretaget i forbindelse med
forberedelsen, skaber den foreslåede mekanisme en nøje balance mellem effektiv
beskyttelse af arbejdstagerne og offentligheden under transportoperationer, de
berørte parters legitime interesser og medlemsstaternes interesse. Frem for alt
er valget faldet på at gøre så lidt, som er nødvendigt for effektivt at nå de
opstillede mål, samtidig med at udgifterne holdes inden for rimelige grænser.
2011/0225 (NLE)
Forslag til
RÅDETS FORORDNING
om en fællesskabsordning for registrering af
transportører af radioaktive materialer
RÅDET FOR DEN EUROPÆISKE UNION HAR —
under henvisning til traktaten om oprettelse
af Det Europæiske Atomenergifællesskab, særlig artikel 31, stk. 2, og artikel
32,
under henvisning til forslag fra Kommissionen
udarbejdet efter udtalelse fra en gruppe personer udpeget af Det Videnskabelige
og Tekniske Udvalg,
under henvisning til udtalelse fra Det Økonomiske
og Sociale Udvalg[1],
under henvisning til udtalelse fra
Europa-Parlamentet[2]
og
ud fra følgende betragtninger:
(1)              
Traktatens artikel 33 kræver, at medlemsstaterne
fastsætter passende bestemmelser til at sikre, at de grundlæggende
sikkerhedsnormer til beskyttelse af befolkningens og arbejdstagernes sundhed
mod de farer, som er forbundet med ioniserende stråling, overholdes.
(2)              
De grundlæggende sikkerhedsnormer er fastsat ved
Rådets direktiv 96/29/Euratom af 13. maj 1996[3].
Dette direktiv gælder for alle praksiser, som indebærer risiko for ioniserende
stråling, der kommer fra en kunstig eller en naturlig strålingskilde, herunder
transport.
(3)              
For at sikre overholdelse af de grundlæggende
normer er det nødvendigt at fastsætte, hvilke personer, organisationer og
virksomheder der bør kontrolleres af medlemsstaternes myndigheder. Til dette
formål kræver direktiv 96/29/Euratom, at medlemsstaterne skal have en ordning,
hvorefter en række praksiser, som indebærer risiko for ioniserende stråling, anmeldes
og opnår forudgående tilladelse, eller forbyde visse praksiser.
(4)              
Da transport er den eneste praksis, der har
grænseoverskridende karakter, kan transportører af radioaktive materialer være
nødt til at opfylde kravene i anmeldelses- og tilladelsesordninger i flere
medlemsstater. Denne forordning erstatter disse anmeldelses- og
tilladelsesordninger i medlemsstaterne med ét fælles registreringssystem, som
er gældende i hele Det Europæiske Atomenergifællesskab (i det følgende benævnt
"Fællesskabet").
(5)              
For transportvirksomheder, der transporterer gods ad
luftvejen eller søvejen, findes sådanne registrerings- og
certificeringssystemer allerede. Rådets forordning (EØF) nr. 3922/91 af 16.
december 1991 om harmonisering af tekniske krav og administrative procedurer
inden for civil luftfart[4]
fastsætter, at luftfartsselskaber skal have et specifikt luftfartscertifikat
for transport af farligt gods. For transport til søs er der ved
Europa-Parlamentets og Rådets direktiv 2002/59/EF af 27. juni 2002 oprettet et
trafikovervågnings- og informationssystem for skibsfarten i Fællesskabet[5]. De certifikater, der udstedes
af de civile luftfartsmyndigheder, og indberetningssystemet for skibe anses for
på tilfredsstillende vis at implementere anmeldelses- og tilladelseskravene i
direktiv 96/29/Euratom. Registrering af luft- og søtransportvirksomheder i
henhold til denne forordning er således ikke nødvendig for, at medlemsstaterne kan
sikre overholdelsen af de grundlæggende normer inden for disse transportformer.
(6)              
Transportører af radioaktivt materiale er underlagt
en række krav i EU- og Euratom-lovgivningen samt internationale juridiske
instrumenter. Den Internationale Atomenergiorganisations (IAEA's) regler for
sikker transport af radioaktivt materiale (TS-R-1) og de forskellige
transportmåders forskrifter for transport af farligt gods er fortsat gældende
direkte eller gennemføres af medlemsstaterne i medfør af Europa-Parlamentets og
Rådets direktiv 2008/68/EF af 24. september 2008 om indlandstransport af
farligt gods[6],
for så vidt angår vejtransport, jernbanetransport og transport ad indre
vandveje. Direktivets bestemmelser berører imidlertid ikke anvendelsen af andre
bestemmelser vedrørende sikkerhed og sundhed på arbejdspladsen og
miljøbeskyttelse —
VEDTAGET
DENNE FORORDNING:
Artikel 1
Genstand og anvendelsesområde
1)           Denne forordning opretter en
fællesskabsordning for registrering af transport af radioaktivt materiale, som
letter medlemsstaternes opgave med at sikre, at de grundlæggende normer for
beskyttelse af befolkningens og arbejdstagernes sundhed mod de farer, som er
forbundet med ioniserende stråling, der er fastsat i direktiv 96/29/Euratom,
overholdes.
2)           Denne forordning gælder for enhver
transportvirksomhed, der transporterer radioaktive materialer inden for
Fællesskabet, fra tredjelande til Fællesskabet og fra Fællesskabet til
tredjelande. Den gælder ikke for transportvirksomheder, der transporterer
radioaktive materialer ad luftvejen eller søvejen.
Artikel 2
Definitioner
I denne forordning forstås ved:
1)           "transportvirksomhed": en
person, organisation eller offentlig virksomhed, der udøver transport af
radioaktivt materiale ved hjælp af et transportmiddel i Fællesskabet, herunder
transportvirksomheder, der udfører aktiviteter på grundlag af leje- eller lønaftaler

2)           "kompetent myndighed": en myndighed,
som af medlemsstaten udpeges til at udføre opgaver i overensstemmelse med denne
forordning
3)           "transport": enhver transport
fra oprindelsesstedet til bestemmelsesstedet, herunder læsning, lagring i
transit og losning af radioaktivt materiale
4)           "radioaktivt materiale": ethvert
materiale, som indeholder radionuklider, hvor både aktivitetskoncentrationen og
den samlede aktivitet i sendingen er højere end de værdier, der er angivet i
punkt 402 - 407 i IAEA's regler for sikker transport af radioaktivt materiale,
sikkerhedskrav nr. TS-R-1, 2009, Wien
5)           "farligt gods med alvorlige
følgevirkninger - radioaktivt materiale": radioaktive materialer, der potentielt
kan misbruges i terrorøjemed, og som derved kan få alvorlige følgevirkninger
såsom et stort antal døde og sårede eller massive ødelæggelser som defineret i
tillæg A.9. til IAEA's Nuclear Security Series nr. 9, "Security in the
Transport of Radioactive Material", Wien, 2008
6)           "undtagelseskolli": ethvert
kolli, hvori det tilladte radioaktive indhold ikke overstiger de i tabel V i
afsnit IV i Regler for sikker transport af radioaktivt materiale nr. TS-R-1
fastlagte aktivitetsniveauer eller en tiendedel af grænserne for transport pr.
post, og som er mærket som UN nr. 2908, 2909, 2910 eller 2911
7)           "fissilt materiale": uran-233,
uran-235, plutonium-239 og plutonium-241 eller enhver kombination af disse
radionuklider.
Artikel 3
Generelle bestemmelser
1)           Virksomheder, der transporterer
radioaktive materialer, skal have en gyldig registrering indhentet i
overensstemmelse med artikel 5. Registreringen skal tillade
transportvirksomheden at udøve transportvirksomhed i hele Den Europæiske Union.
2)           Individuelle transportoperationer
skal ledsages af en kopi af transportvirksomhedens registreringscertifikat
eller den licens eller registrering, der er indhentet i overensstemmelse med
gældende nationale procedure i de i stk. 3 omhandlede transporttilfælde. 
3)           En indehaver af en gyldig licens
eller registrering, der er udstedt i overensstemmelse med direktiv
96/29/Euratom, til håndtering af radioaktivt materiale eller til brug af
udstyr, der indeholder radioaktivt materiale eller kilder, må transportere
disse materialer eller kilder uden registrering i henhold til denne forordning,
hvis transport er omfattet af en licens eller registrering for alle
medlemsstater, hvor transporten finder sted. 
4)           Nationale anmeldelses- og
tilladelseskrav, der går ud over kravene i denne forordning, må kun gælde for
transportører af følgende materialer:
–     
fissilt materiale, undtagen naturligt uran eller udarmet
uran, som kun er blevet bestrålet i en termisk reaktor;
–     
farligt gods med alvorlige følgevirkninger -
radioaktive materialer.
Artikel 4
Elektronisk system til registrering af transportvirksomheder (ESCReg)
1)           Med henblik på overvågning af og
kontrol med transport af radioaktivt materiale opretter og vedligeholder
Kommissionen et elektronisk system til registrering af transportvirksomheder
(ESCReg). Kommissionen definerer yderligere oplysninger om ESCReg samt dets tekniske
specifikationer og krav.
2)           ESCReg skal give begrænset og sikker
adgang for de kompetente myndigheder i medlemsstaterne, de registrerede
transportvirksomheder og ansøgerne under overholdelse af de relevante
bestemmelser om beskyttelse af personoplysninger, særlig som fastsat i
Europa-Parlamentets og Rådets direktiv 95/46/EF[7].
De kompetente myndigheder skal have adgang til alle foreliggende data.
3)           Kommissionen er ikke ansvarlig for
indholdet og nøjagtigheden af de oplysninger, der formidles via ESCReg.
Artikel 5
Registreringsprocedure
1)           En transportvirksomhed ansøger om
registrering gennem ESCReg.
2)           Ansøgeren skal indsende det udfyldte
elektroniske ansøgningsskema, der er anført i bilag I.
3)           Efter udfyldelse og indsendelse af
ansøgningsskemaet modtager ansøgeren en automatisk kvittering for modtagelsen
sammen med et ansøgningsnummer.
4)           Hvis ansøgeren er etableret i en
eller flere medlemsstater, skal ansøgningen behandles af den kompetente
myndighed i den medlemsstat, hvor ansøgerens hovedkontor er beliggende.
5)           Hvis ansøgeren er etableret i et
tredjeland, skal ansøgningen behandles af den kompetente myndighed i den
medlemsstat, hvor transportvirksomheden har til hensigt at bevæge sig in på
EU's område første gang.
6)           Den kompetente myndighed i den
medlemsstat, der udsteder transportvirksomhedens første registreringscertifikat,
udsteder også det nye certifikat i tilfælde af ændring af data i
overensstemmelse med artikel 6.
7)           Inden otte uger fra afsendelse af
kvitteringen for modtagelse udsteder den kompetente myndighed udstede et registreringscertifikat
til transportvirksomheden, hvis den mener, de fremlagte oplysninger er
fuldstændige og i overensstemmelse med de gældende krav i denne forordning og
direktiv 96/29/Euratom og direktiv 2008/68/EF.
8)           Transportvirksomhedens registreringscertifikat
skal indeholde de i bilag II anførte oplysninger og udstedes i form af et
standardiseret registreringscertifikat via ESCReg. 
9)           Der sendes via ESCReg automatisk en kopi
af transportvirksomhedens registreringscertifikat til alle kompetente
myndigheder i de medlemsstater, hvor transportvirksomheden agter at udøve sine
aktiviteter.
10)         Hvis den kompetente myndighed afslår
at udstede et registreringscertifikat til transportvirksomheden med den begrundelse,
at ansøgningen ikke er komplet eller ikke er i overensstemmelse med de gældende
krav, giver den ansøgeren skriftligt svar inden otte uger efter afsendelsen af
kvitteringen for modtagelsen. Afslaget skal begrundes.
11)         Der sendes via ESCReg automatisk en kopi
af afslag og begrundelse til alle kompetente myndigheder i de medlemsstater,
hvor transportvirksomheden agter at udøve sine aktiviteter. 
12)         I tilfælde af afslag på at udstede registreringscertifikatet
til transportvirksomheden kan ansøgeren indgive en klage i overensstemmelse med
den nationale lovgivning. 
13)         Et gyldigt registreringscertifikat
skal anerkendes af alle medlemsstaterne.
14)         En transportvirksomheds registreringscertifikat
er gyldigt i en periode på fem år og kan fornyes efter ansøgning fra
transportvirksomheden.
Artikel 6
Ændring af data 
1)           Transportvirksomheden er ansvarlig
for at sikre, at de oplysninger, der kræves i ansøgningsskemaet vedrørende
registrering som transportvirksomhed i Fællesskabet, som er indsendt til ESCReg,
til stadighed er korrekte. 
2)           Transportvirksomheden skal ansøge om
et nyt certifikat i tilfælde af ændring af oplysningerne i del A i ansøgningsskemaet
vedrørende registrering som transportvirksomhed i Fællesskabet.
Artikel 7
Sikring af overensstemmelse
1)           Hvis en transportvirksomhed ikke
opfylder kravene i denne forordning, anvender den kompetente myndighed i den
medlemsstat, hvor den manglende opfyldelse er opdaget, de
håndhævelsesforanstaltninger, som den pågældende medlemsstats lovgivning rummer,
f.eks. skriftlig advarsel, uddannelses- og undervisningsforanstaltninger,
suspension, tilbagekaldelse eller ændring af registreringen eller
retsforfølgning, afhængigt af den sikkerhedsmæssige betydning af overtrædelsen
og transportvirksomhedens hidtidige overholdelse.
2)           Denne kompetente myndighed giver
transportvirksomheden og de kompetente myndigheder i de pågældende
medlemsstater, hvor transportvirksomheden planlagde at transportere radioaktive
materialer, meddelelse om anvendte håndhævelsesforanstaltninger og begrundelsen
herfor. Hvis transportvirksomheden ikke efterkommer de i medfør af stk. 1
anvendte håndhævelsesforanstaltninger, tilbagekaldes registreringen af den
kompetente myndighed i den medlemsstat, hvor transportvirksomhedens hovedkontor
er etableret, eller hvis transportvirksomheden er etableret i et tredjeland, af
den kompetente myndighed i den medlemsstat, hvor transportvirksomheden havde
til hensigt at bevæge sig ind i Fællesskabets område første gang. 
3)           Den kompetente myndighed giver
transportvirksomheden og de øvrige berørte kompetente myndigheder meddelelse om
tilbagekaldelsen og begrundelsen herfor.
Artikel 8
Kompetente myndigheder og nationalt kontaktpunkt
1)           Medlemsstaterne udpeger en kompetent
myndighed og et nationalt kontaktpunkt for transport af radioaktive materialer.
2)           Medlemsstaterne sender senest en
måned efter denne forordnings ikrafttræden navn(e), adresse(r) og alle
oplysninger, der er nødvendige for hurtig kommunikation med de kompetente
myndigheder og med det nationale kontaktpunkt for transport af radioaktive
materialer, samt enhver senere ændring af sådanne oplysninger til Kommissionen.

3)           Kommissionen fremsender gennem
ESCReg disse oplysninger og eventuelle ændringer deraf til alle kompetente
myndigheder i Fællesskabet.
Artikel 9
Samarbejde mellem de kompetente myndigheder
Medlemsstaternes kompetente myndigheder
samarbejder med henblik på at harmonisere deres krav til udstedelse af
registreringer og sikre harmoniseret anvendelse og håndhævelse af denne
forordning.
Når der findes flere kompetente myndigheder i
samme medlemsstat, skal de være i forbindelse med hinanden og arbejde sammen på
grundlag af retlige eller formelle aftaler, som dækker hver enkelt myndigheds
ansvarsområde. De skal kommunikere med og give oplysninger til hinanden, til
det nationale kontaktpunkt og andre statslige og ikke-statslige organisationer
med lignende ansvarsområder.
Artikel 10
Ekspertgruppe
Kommissionen nedsætter en ekspertgruppe ved en
kommissionsafgørelse på grundlag af artikel 135 i Euratom-traktaten.
Gruppen rådgiver og bistår Kommissionen i
udførelsen af dens opgaver i henhold til denne forordning.
Gruppen består af eksperter udpeget af
medlemsstaterne og af eksperter udpeget af Kommissionen og har en repræsentant
for Kommissionen som formand.
Artikel 11
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den anvendes fra seks måneder efter dens
ikrafttræden.
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den
                                                                       På
Rådets vegne
                                                                       Formanden
                                                                       […]
BILAG I 
ANSØGNINGSSKEMA VEDRØRENDE REGISTRERING SOM TRANSPORTVIRKSOMHED I FÆLLESSKABET
DENNE ANSØGNING BEDES SENDT VIA
EUROPA-KOMMISSIONENS WEBSTEDS SIKRE ELEKTRONISKE SYSTEM TIL REGISTRERING AF
TRANSPORTVIRKSOMHEDER
OPLYSNINGERNE I DEL A KRÆVER EN NY
REGISTRERING, HVIS DE ÆNDRES.
Oplysningerne i dette ansøgningsskema vil
blive behandlet af Europa-Kommissionen i overensstemmelse med Euratoms
forordning xxxxx
⁭         NYT REGISTRERINGSCERTIFIKAT 
⁭         ÆNDRING AF EN EKSISTERENDE
REGISTRERING
⁭         FORNYELSE AF EN EKSISTERENDE
REGISTRERING
Registreringsattest nummer/numre: 
Oplys nærmere, hvorfor det ønskes at ændre en
eksisterende registrering?
1. IDENTIFIKATION AF ANSØGEREN:
 DEL A || DEL B 
 VIRKSOMHEDENS NAVN: FULDSTÆNDIG ADRESSE: NATIONALT REGISTRERINGSNUMMER:   || 1. Navn, stilling, fuldstændig adresse, telefonnummer og e-mail-adresse på den ansvarlige repræsentant for transportvirksomhedens organisation (person med beføjelser til at tegne transportvirksomhedens organisation): 2. Navn, stilling, fuldstændig adresse, telefonnummer og e-mail-adresse på kontaktperson for myndighederne om tekniske og administrative spørgsmål (som har ansvaret for, at reglerne for de aktiviteter, transportvirksomheden udøver, overholdes): 3. Navn, stilling og fuldstændig adresse på sikkerhedskonsulenten (kun for indlandstransportformer og hvis forskellig fra 1 eller 2): 4. Navn, stilling og fuldstændig adresse på den ansvarlige for gennemførelsen af strålingsbeskyttelsesprogrammet, hvis forskellig fra 1 eller 2 eller 3 
2. ARTEN AF TRANSPORT:
 DEL A || DEL B 
 ⁭       VEJTRANSPORT ⁭       JERNBANE ⁭       INDRE VANDVEJE ⁭ || 1 Personale, der indgår i og er uddannet til transport (til information) ⁭       1 til 5    ⁭       5 til 10  ⁭       10 til 20            ⁭       >20 2 Transportaktivitetssektor: Generel beskrivelse af arten af de transportaktiviteter, der skal gennemføres (til information) ⁭ medicinsk brug       ⁭ industriel anvendelse, anvendelse til ikke-destruktiv prøvning, forskning     ⁭ anvendelse i nukleare brændselskredsløb     ⁭ affald ⁪ farligt gods med alvorlige følgevirkninger - radioaktivt materiale   
3. GEOGRAFISK ANVENDELSESOMRÅDE
Vælg fra listen nedenfor de medlemsstater, i
hvilke det planlægges at transportere radioaktivt materiale, og markér arten af
aktiviteten
 Hvis aktiviteter også foregår i andre medlemsstater end den medlemsstat, hvor ansøgningen om registrering er indgivet, anføres mere specifikke oplysninger for hvert land; dvs. kun transit eller større læsse/lossesteder inden for det enkelte land; hyppighed: 
 DEL A || DEL B 
 ⁭Østrig ⁭Belgien ⁭Bulgarien ⁭Cypern ⁭Tjekkiet ⁭Danmark ⁭Estland ⁭Finland ⁭Frankrig ⁭Tyskland ⁭Grækenland ⁭Ungarn ⁭Irland ⁭Italien ⁭Letland ⁭Litauen ⁭Luxembourg ⁭Malta ⁭Nederlandene ⁭Polen ⁭Portugal ⁭Rumænien ⁭Slovakiet ⁭Slovenien ⁭Spanien ⁭Sverige ⁭Det Forenede Kongerige || ⁭ transit ⁭ losning ⁭ læsning større læssesteder: større lossesteder: hyppighed: ⁭ dagligt ⁭ ugentligt ⁭ månedligt ⁭ mindre hyppigt 
4. FORSENDELSESTYPER
Der ansøges om registrering for:
 DEL A KOLLITYPE - klassificering efter TS-R-1 || DEL B: Anslåede antal kolli/år 
 UN 2908 RADIOAKTIVT STOF, UNDTAGELSESKOLLI – TOM EMBALLAGE UN 2909 RADIOAKTIVT STOF, UNDTAGELSESKOLLI – GENSTANDE FREMSTILLET AF NATURLIGT URAN eller UDARMET URAN eller NATURLIGT THORIUM UN 2910 RADIOAKTIVT STOF, UNDTAGELSESKOLLI – BEGRÆNSET MÆNGDE UN 2911 RADIOAKTIVT STOF, UNDTAGELSESKOLLI - INSTRUMENTER eller FORARBEJDEDE GENSTANDE UN 2912 RADIOAKTIVT STOF, LAV SPECIFIK AKTIVITET (LSA-I), ikke-fissilt eller undtaget-fissilt UN 2913 RADIOAKTIVT STOF, OVERFLADE FORURENEDE GENSTANDE (SCO-I eller SCO-II), ikkefissilt eller undtaget-fissilt UN 2915 RADIOAKTIVT STOF, TYPE A KOLLI, ikke-speciel form, ikke-fissilt eller undtaget-fissilt UN 2916 RADIOAKTIVT STOF, TYPE B(U) KOLLI, ikke-fissilt eller undtaget-fissilt UN 2917 RADIOAKTIVT STOF, TYPE B(M) KOLLI, ikke-fissilt eller undtaget-fissilt UN 2919 RADIOAKTIVT MATERIALE, TRANSPORTERES UNDER SÆRLIG ORDNING, ikke-fissilt eller fissilt undtaget UN 2977 RADIOAKTIVT STOF, URANHEXAFLUORID, FISSILT UN 2978 RADIOAKTIVT STOF, URANHEXAFLUORID, ikke-fissilt eller undtaget-fissilt UN 3321 RADIOAKTIVT STOF. LAV SPECIFIK AKTIVITET (LSA-II), ikke-fissilt eller undtaget-fissilt UN 3322 RADIOAKTIVT STOF, LAV SPECIFIK AKTIVITET (LSA-III), ikke-fissilt eller undtaget-fissilt UN 3323 RADIOAKTIVT STOF, TYPE C KOLLI, ikke-fissilt eller undtaget-fissilt UN 3324 RADIOAKTIVT STOF, LAV SPECIFIK AKTIVITET (LSA-II), FISSILT UN 3325 RADIOAKTIVT STOF, LAV SPECIFIK AKTIVITET (LSA-III), FISSILT UN 3326 RADIOAKTIVT STOF, OVERFLADEFORURENEDE GENSTANDE (SCO-I eller SCO-II), FISSILT UN 3327 RADIOAKTIVT STOF, TYPE A KOLLI, FISSILT, ikke-speciel form UN 3328 RADIOAKTIVT STOF, TYPE B(U) KOLLI, FISSILT UN 3329 RADIOAKTIVT STOF, TYPE B(M) KOLLI, FISSILT UN 3330 RADIOAKTIVT STOF, TYPE C KOLLI, FISSILT UN 3331 RADIOAKTIVT STOF, TRANSPORTERET SOM SÆRLIGT ARRANGEMENT, FISSILT UN 3332 RADIOAKTIVT STOF, TYPE A KOLLI, SPECIEL FORM, ikke-fissilt eller undtaget-fissilt UN 3333 RADIOAKTIVT STOF, TYPE A KOLLI, SPECIEL FORM, FISSILT   ||   
5. STRÅLEBESKYTTELSESPROGRAM (SBP)
 DEL A: ⁭Ved at afkrydse denne rubrik erklærer jeg, at vi har en SBP, som er fuldt ud gennemført og håndhæves strengt       || DEL B: Reference og dato for det dokument, der beskriver SBP   Upload af SBP   
6. KVALITETSSIKRINGSPROGRAM (KSP)
Dette KSP skal i kontroløjemed være tilgængeligt
for inspektion af den kompetente myndighed (i henhold til punkt 1.7.3 i ADR)
 DEL A: ⁭Ved at afkrydse denne rubrik: erklærer jeg, at vi har et KSP, som er fuldt ud gennemført og håndhæves strengt || DEL B: Reference og dokumentets dato ⁭ ISO 9002 
7.
ERKLÆRING
⁭ Undertegnede transportvirksomhed erklærer
herved, at jeg overholder alle relevante internationale regler, Fællesskabsregler
og nationale regler for transport af radioaktive materialer.
⁭ Undertegnede transportvirksomhed bekræfter
herved, at oplysningerne i denne formular er korrekte.
Dato ………..           Navn ………..……..   Underskrift………       
BILAG II 
ELEKTRONISK REGISTRERINGSCERTIFIKAT TIL TRANSPORTØRER AF RADIOAKTIVT MATERIALE 
NB: 
EN KOPI AF DETTE REGISTRERINGSCERTIFIKAT SKAL
LEDSAGE HVER ENKELT TRANSPORT, DER ER OMFATTET AF DENNE FORORDNING.
Dette registreringscertifikat er udstedt i
overensstemmelse med Rådets forordning (Euratom) xxxxx
Certifikatet fritager ikke transportvirksomheden
for at overholde andre gældende transportbestemmelser. 
1) REGISTRERINGSREFERENCENUMMER:
BE/xxxx/dd-mm-åååå
2) NAVN PÅ MYNDIGHED/LAND:
3) FIRMANAVN & ADRESSE 
4) TRANSPORTMÅDE:
⁭       VEJTRANSPORT
⁭       JERNBANE
⁭       INDRE VANDVEJE
7) MEDLEMSSTATER, hvor certifikatet er gyldigt
8) KOLLITYPE – UN-NR. (se bilag 1- samme format)
9) DATO 
ELEKTRONISK SIGNATUR 
GYLDIGHEDSPERIODE: D.D. + 5 år
LOVGIVNINGSMÆSSIG
FINANSIERINGSOVERSIGT TIL FORSLAG SOM ALENE INDVIRKER PÅ BUDGETTETS
INDTÆGTSSIDE
1.           FORSLAGETS BETEGNELSE:
Rådets forordning om oprettelse af et
fællesskabssystem til registrering af transportører af radioaktive materialer
2.           BUDGETPOSTER:
Kapitel og artikel: 320102110005 - (E) - Udvikling
af edb-system
Budgetteret beløb for det pågældende år: 350000
EUR
3.           FINANSIELLE VIRKNINGER 
¨      Forslaget har ingen finansielle virkninger
¨      Forslaget har ingen finansielle virkninger på udgifterne, men har
følgende finansielle virkninger på indtægterne:
(i mio. EUR, 1 decimal)
   ||   || 
 Budgetpost || Indtægt || 12-måneders-periode fra dd/mm/åååå || [År n] 
 Artikel 4 ||   ||   || 0.35 
 Efter foranstaltningens iværksættelse 
   || [n + 1] || [n + 2] || [n + 3] || [n + 4] || [n + 5] 
 Artikel 4   || 0.05 || 0.05 || 0.05 || 0.05 || 0.05 
4.           FORHOLDSREGLER MOD SVIG
5.           ANDRE
BEMÆRKNINGER
[1]               EUT C, s.
[2]               EUT C, s.
[3]               EFT L 159, 29.6.1996, s. 1.
[4]               EFT L 373, 31.12.1991, s. 4.
[5]               EFT L 208, 5.8.2002, s. 10.
[6]               EUT L 260, 30.9.2008, s. 13.
[7]               EFT L 281,
23.11.1995, s. 31.